《得昭叔弟书》
宋代·王炎

十年客馆出无车，倦迹归来守敝庐。
林下巢倾乌哺断，天边风急雁行疏。
欲传消息苦无便，喜报平安今有书。
行李何时能缓带，对床风雨且幽居。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。